**HARRASTEPESISSÄÄNNÖT**

Lady-Pesis-turnauksessa käytetyt säännöt:

• Joukkueessa saa olla mukana yhteensä korkeintaan kaksi tällä hetkellä maakuntasarjassa  tai nuorten sarjoissa pelaavaa pelaajaa, joilla on kilpailulisenssi tai pelaajaa, joilla on ollut  viime kaudella kilpalisenssi Superpesikseen, Ykköspesikseen tai suomensarjaan. Tällainen  pelaaja ei saa kuitenkaan toimia lukkarina. Ulkopelipaikka tulee olla polttolinjan takana.

Sisäpelissä tällaisen pelaajan tulee lyödä “väärältä puolelta”.

• Harrastepesiksen pelaaminen onnistuu harrastepassilla, joka tulee olla jokaisella pelaajalla.  Suosituksena on vakuutuksellinen harrastepassi, mutta joka tapauksessa pelaajan tulee itse  huolehtia omasta vakuutuksestaan.

• Ottelun peliaika turnauksessa on 45 minuuttia tasavuoroin. Jos ottelu on ratkennut, turhaa  tasoittavaa vuoroa ei pelata loppuun, mikäli peliaika on täyttynyt.

• Pelit pelataan tenavapallolla. Tenavapallolla pelatessa päänsuojuksen käyttöpakkoa ei ole,  toki se on suotavaa.

• Ottelut pelataan naisten kentällä. Etulaittoman rajana käytetään suoraa kotipesäviivaa.  Syöttölautanen on 1 metrin päässä etulaitonviivasta.

• Sisävuorossa lyö joukkueen pelaajamäärästä riippumatta aina 12 lyöjää sisältäen  mahdolliset jokeripelaajat. Mikäli kolme paloa on syntynyt, vaihdetaan vuoroa tämän  jälkeen. Ellei kolmea paloa ole tähän mennessä syntynyt, sisävuoroa jatketaan siihen  saakka, kunnes kolme paloa syntyy tai sisävuorossa lyö maksimissaan 21 lyöjää, jonka  jälkeen viimeistään vuoroa vaihdetaan. Vuoronvaihto tapahtuu jokaisessa sisävuorossa  samalla tavalla.

• Tolppasyöttö on väärä.

• Harhaheitolla on aina rajoitettu eteneminen eli etenemisoikeus on yhden pesän yli.

• Ajolähdössä kolmospesällä oleva vaihtopakon alainen pelaaja menettää pesäturvansa  välittömästi lyöjän muututtua lopullisesti juoksijaksi. Jos lyöjän viimeinen lyönti on huti,  palaa kolmospesän etenijä heti lukkarin saatua pallon haltuunsa kotipesässä.

• Ei kättelyitä missään vaiheessa peliä